CELEX: 32013R0045
Language: sk
Date: 2013-01-17 00:00:00
Title: Nariadenie Komisie (EÚ) č. 45/2013 zo 17. januára 2013 , ktorým sa ustanovuje zákaz lovu sleďa atlantického vo vodách EÚ a v nórskych vodách podoblasti IV severne od 53° 30′ s. š. plavidlami plaviacimi sa pod vlajkou Nemecka

22.1.2013   
            
            
               SK
            
            
               Úradný vestník Európskej únie
            
            
               L 18/9
            
         NARIADENIE KOMISIE (EÚ) č. 45/2013
   zo 17. januára 2013,
   ktorým sa ustanovuje zákaz lovu sleďa atlantického vo vodách EÚ a v nórskych vodách podoblasti IV severne od 53° 30′ s. š. plavidlami plaviacimi sa pod vlajkou Nemecka
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               V nariadení Rady (EÚ) č. 44/2012 zo 17. januára 2012, ktorým sa na rok 2012 stanovujú vo vodách EÚ a pre plavidlá EÚ v určitých vodách nepatriacich EÚ rybolovné možnosti pre určité populácie rýb a skupiny populácií rýb, ktoré sú predmetom medzinárodných rokovaní alebo dohôd (2), sa stanovujú kvóty na rok 2012.
            
         
               (2)
            
            
               Podľa informácií, ktoré Komisia dostala, sa lovom v populácii uvedenej v prílohe k tomuto nariadeniu plavidlami plaviacimi sa pod vlajkou členského štátu alebo plavidlami zaregistrovanými v členskom štáte uvedenom v danej prílohe vyčerpala kvóta pridelená na rok 2012.
            
         
               (3)
            
            
               Je preto nevyhnutné zakázať rybolov v tejto populácii,
            
         PRIJALA TOTO NARIADENIE:
   Článok 1
   Vyčerpanie kvóty
   Kvóta na rybolov pridelená členskému štátu uvedenému v prílohe k tomuto nariadeniu na lov v populácii uvedenej v danej prílohe na rok 2012 sa považuje za vyčerpanú odo dňa uvedeného v danej prílohe.
   Článok 2
   Zákazy
   Rybolov v populácii uvedenej v prílohe k tomuto nariadeniu plavidlami plaviacimi sa pod vlajkou členského štátu alebo plavidlami zaregistrovanými v členskom štáte uvedenom v danej prílohe sa zakazuje odo dňa uvedeného v danej prílohe. Po uvedenom dátume sa zakazuje najmä ponechávať na palube, premiestňovať, prekladať alebo vykladať ryby z uvedenej zásoby ulovené uvedenými plavidlami.
   Článok 3
   Nadobudnutie účinnosti
   Toto nariadenie nadobúda účinnosť dňom po jeho uverejnení v Úradnom vestníku Európskej Únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. januára 2013
      
         
            Za Komisiu v mene predsedu
         
         Lowri EVANS
         
            generálna riaditeľka pre námorné záležitosti a rybné hospodárstvo
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 25, 27.1.2012, s. 55.
   
      PRÍLOHA
      
                  Č.
               
               
                  87/TQ44
               
            
                  Členský štát
               
               
                  Nemecko
               
            
                  Populácia
               
               
                  HER/4AB.
               
            
                  Druh
               
               
                  Sleď atlantický (Clupea harengus)
               
            
                  Zóna
               
               
                  vody EÚ a nórske vody zóny IV severne od 53° 30′ s. š.
               
            
                  Dátum
               
               
                  20.12.2012